ANUNȚ DE INTENȚIE PENTRU SELECȚIA UNUI PARTENER ÎN CADRUL PROIECTULUI „Sprijin pentru bunicii din Orasul Videle, jud. Teleorman”

**Program de finanțare**: Programul Incluziune și Demnitate Socială 2021-2027

**Prioritatea**: P06 – Servicii de suport pentru persoane vârstnice

**Obiectiv specific**: ESO4.11 – Lărgirea accesului egal și în timp util la servicii de calitate, sustenabile și la prețuri accesibile, inclusiv servicii care promovează accesul la locuințe și îngrijire orientată către persoane, inclusiv asistență medicală; modernizarea sistemelor de protecție socială, acordând o atenție deosebită grupurilor defavorizate; îmbunătățirea accesibilității, inclusiv pentru persoanele cu dizabilități, precum și a eficacității și rezilienței sistemelor de sănătate și a serviciilor de îngrijire pe termen lung (FSE+).

**Acțiunea**: 6.1 – Servicii de îngrijire la domiciliu pentru persoanele vârstnice
**Apelul de proiecte**: „Servicii de îngrijire la domiciliu pentru persoanele vârstnice” – Regiuni mai puțin dezvoltate (Centru, Sud-Est, Sud Muntenia, Nord-Est, Nord-Vest, Vest, Sud-Vest Oltenia)

**Solicitant**: UAT Orasul Videle, jud Teleorman

**1. PREZENTARE PROIECT**

**Titlul proiectului**: „Sprijin pentru bunicii din Orasul Videle, jud. Teleorman”

**Context**:
Conform datelor INS, la 1 ianuarie 2024, România avea peste 3,8 milioane de persoane peste 65 de ani, iar peste 1,2 milioane dintre acestea sunt expuse riscului de sărăcie și excluziune socială. Serviciile de îngrijire la domiciliu sunt esențiale pentru a sprijini persoanele vârstnice vulnerabile, în special cele din zonele rurale și orașele mici, unde accesul la astfel de servicii este limitat. Proiectul răspunde nevoilor identificate în Strategia națională privind incluziunea socială și reducerea sărăciei 2022-2027 și Strategia națională privind îngrijirea de lungă durată și îmbătrânirea activă 2023-2030, contribuind la obiectivele Pilonului european al drepturilor sociale. Proiectul respectă prevederile Regulamentului UE 2021/1060 și Codul European de Conduită privind parteneriatul (Regulamentul UE 240/2014).

**Obiectivul general al cererii de finanțare**:

Îmbunătățirea accesului la servicii de îngrijire la domiciliu de calitate pentru minimum 75 de persoane vârstnice vulnerabile, aflate în situații de dependență, cu venituri lunare mai mici decât salariul minim pe economie, din regiunile mai puțin dezvoltate, în vederea promovării vieții independente în comunitate, reducerii riscului de excluziune socială și prevenirii instituționalizării.

**Obiective specifice**:

1. Asigurarea de servicii de îngrijire la domiciliu personalizate, conform legislației specifice (cod 8810ID-I), pentru a răspunde nevoilor socio-medicale ale grupului țintă.
2. Promovarea participării sociale active prin organizarea de activități comunitare și recreative, care să faciliteze integrarea socială a persoanelor vârstnice.
3. Creșterea capacității instituționale prin dotarea cu echipamente și materiale necesare furnizării serviciilor de calitate.

**Scopul cererii de finanțare**:

Obținerea finanțării nerambursabile necesare implementării proiectului, în conformitate cu Ghidul Solicitantului – Condiții Specifice PoIDS 6.1 și Ghidul Solicitantului – Condiții Generale PoIDS 2021-2027.

**Bugetul proiectului**:

Valoare maximă eligibilă: 1.000.000 euro (4.980.000 RON, conform cursului InforEuro martie 2025: 1 EUR = 4,98 RON).

**Durata proiectului**:

Maximum 36 de luni + 6 luni sustenabilitatea serviciilor sociale prestate prin proiect.

**Grupul țintă**:

Minimum 75 de persoane vârstnice vulnerabile din regiunile mai puțin dezvoltate, care îndeplinesc cumulativ următoarele condiții:

* Au împlinit vârsta de pensionare conform Legii nr. 360/2023 (Anexa 5).
* Sunt dependente, conform Grilei naționale de evaluare a nevoilor persoanelor vârstnice (HG nr. 886/2000).
* Nu realizează venituri proprii sau au venituri lunare mai mici decât salariul minim pe economie (4.050 RON brut lunar în 2025, conform HG nr. 1506/2024).
* Se regăsesc în cel puțin una dintre situațiile prevăzute de Legea nr. 17/2000: lipsa familiei sau a întreținerii, lipsa locuinței, imposibilitatea auto-gospodăririi, nevoi socio-medicale datorate bolilor sau stării fizice/psihice.

Se va acorda prioritate persoanelor din mediul rural și din orașe/municipii cu mai puțin de 20.000 de locuitori. Identificarea persoanelor de etnie romă se va realiza conform metodologiei Strategiei Naționale pentru Incluziunea Romilor, respectând Regulamentul UE 2016/679 privind protecția datelor.

**2. PRINCIPALELE ACTIVITĂȚI ALE PROIECTULUI**

Proiectul include următoarele activități eligibile, în conformitate cu Ghidul Solicitantului – Condiții Specifice PoIDS 6.1:

**A. Activități obligatorii**:

1. **Furnizarea de servicii de îngrijire la domiciliu** (cod 8810ID-I), incluzând:
* **Asistență personală**: ajutor pentru activități de bază (ex. igienă, hrană, îmbrăcăminte) și instrumentale (ex. administrare medicamente, menaj, deplasări scurte).
* **Suport socio-medical**: monitorizarea sănătății, administrarea tratamentului, consiliere pentru prevenirea agravării stării de dependență.
* **Planuri personalizate de îngrijire**: elaborate pe baza Grilei naționale de evaluare (HG nr. 886/2000) și a anchetelor sociale conform Legii nr. 17/2000.
1. **Sprijinirea participării sociale active**, prin:
* Organizarea de **întâlniri comunitare** și grupuri de suport pentru persoanele vârstnice.
* Activități recreative și culturale adaptate (ex. ateliere de lectură, jocuri sociale, vizite culturale).
* Facilitarea accesului la servicii comunitare (ex. centre de zi, biblioteci).
1. **Achiziția de echipamente și materiale**:
* Dispozitive medicale de bază (ex. tensiometre, glucometre).
* Materiale sanitare și de igienă.
* Echipamente pentru adaptarea ambientului locuinței (ex. bare de sprijin, rampe mici).
1. **Evaluarea și monitorizarea nevoilor**:
* Completarea dosarelor individuale cu Grila națională de evaluare.
* Monitorizarea progresului beneficiarilor pe baza indicatorilor de rezultat.

**B. Activități suport**:

* **Formarea personalului** implicat în furnizarea serviciilor (ex. cursuri de îngrijire la domiciliu, comunicare cu persoanele vulnerabile).
* **Managementul proiectului**: coordonarea activităților, raportarea progresului, gestionarea bugetului.

**3. ACTIVITATEA ÎN CARE VA FI IMPLICAT PARTENERUL**

Partenerul selectat va avea un rol esențial în implementarea următoarelor activități relevante:

1. Înființarea și dezvoltarea serviciilor sociale destinate persoanelor vârstnice (dotări materiale: echipamente, mobilier, utilități, materiale, consumabile etc., cât și susținerea cheltuielilor legate de resursele umane implicate în furnizarea serviciilor sociale)
2. Furnizarea de servicii sociale destinate persoanelor vârstnice vulnerabile care să includă toate tipurile de servicii menționate:

a) activități de bază: igienă corporală, îmbrăcare şi dezbrăcare, hrănire şi hidratare, transfer şi mobilizare, deplasare în interior, comunicare etc.;

b) activități instrumentale: prepararea hranei, cumpărături, menaj şi spălătorie, facilitarea deplasării în exterior și însoțire, administrarea și gestionarea bunurilor, acompaniere şi socializare;

c) servicii complementare acordate integrat: îngrijire medicală, reabilitare şi adaptare a ambientului (mici amenajări, reparații etc.); recuperare/reabilitare, terapie ocupațională, psihoterapie, psihopedagogie etc., consiliere socială, juridică şi de informare.

3. Consolidarea serviciilor care vizează încurajarea participării vârstnicilor la viața socială activă, prevenirea izolării și a instituționalizării (informarea persoanelor vârstnice privind serviciile complementare existente la nivel de comunitate si facilitarea accesării acestora, respectiv masuri de acompaniere pentru participarea la servicii de tip centre de zi pentru persoane vârstnice, centre de zi pentru persoane adulte cu dizabilităţi, servicii în comunitate pentru persoanele adulte cu dizabilități, servicii de asistenta comunitara etc. De asemenea se are in vedere organizarea si facilitarea participării la conferinţe, dezbateri, seminarii pe teme de interes pentru persoanele vârstnice, organizarea de vizite la muzee, expoziții şi alte obiective culturale de interes, activități de petrecere a timpului liber, activități de tip clubul seniorilor etc.)

Partenerul va contribui direct la atingerea indicatorilor de realizare și rezultat, prin implicarea activă în activitățile de mai sus. Activitățile se adresează exclusiv grupului țintă al proiectului, cu accent pe promovarea vieții independente și a incluziunii sociale.

**4. INDICATORI**

**Indicatori de realizare**:

* **6532 Vârstnici vulnerabili**: Minimum 75 de persoane care îndeplinesc criteriile de eligibilitate (vârstă de pensionare, dependență, venit sub salariul minim).
* **6532.1 Vârstnici vulnerabili (Roma)**: Minimum 9% din indicatorul 6532, adică aproximativ 7 persoane.

**Indicatori de rezultat**:

* **6516 Persoane vârstnice a căror situație s-a ameliorat la încetarea calității de participant**: Minimum 80% din indicatorul 6532, adică aproximativ 60 de persoane. Ameliorarea situației include:
	+ Reducerea riscului de agravare a dependenței prin servicii personalizate.
	+ Îmbunătățirea abilităților de autoîngrijire și a capacității de trai independent.
	+ Creșterea participării sociale și îmbunătățirea condiției fizice/mentale.
* **6516.1 Persoane vârstnice de etnie roma a căror situație s-a ameliorat**: Minimum 80% din indicatorul 6532.1, adică aproximativ 6 persoane.

**5. PROFILUL PARTENERULUI**

**Tipul partenerului**:

Furnizor privat de servicii sociale acreditat, conform **Legii nr. 197/2012** privind asigurarea calității în domeniul serviciilor sociale și **Hotărârii de Guvern nr. 118/2014** pentru normele metodologice de aplicare.

**Cerințe detaliate de eligibilitate**:

Partenerul trebuie să îndeplinească următoarele condiții, conform Ghidului Solicitantului – Condiții Specifice PoIDS 6.1 și Condiții Generale PoIDS:

1. **Statut juridic și natură juridică**:
	* Să fie o entitate privată cu personalitate juridică, legal constituită în România (ex. ONG – asociații sau fundații conform OG nr. 26/2000, societăți comerciale precum SRL-uri, cooperative sociale).
	* **Excluderi**: Persoanele fizice autorizate (PFA), întreprinderile individuale sau familiale nu sunt eligibile, deoarece nu au personalitate juridică. Entitățile publice nu sunt eligibile ca parteneri privați, dat fiind că solicitantul este o instituție publică.
	* Dovada statutului juridic se face prin actul constitutiv/statut, care trebuie să includă activități relevante pentru proiect.
2. **Acreditare ca furnizor de servicii sociale**:
	* Să dețină acreditare valabilă ca furnizor de servicii sociale, emisă de Ministerul Muncii și Solidarității Sociale sau structurile delegate, conform **Legii nr. 197/2012**, **HG nr. 118/2014** și **Ordinului nr. 29/2019** privind standardele minime de calitate pentru servicii destinate persoanelor vârstnice.
	* Certificatul de acreditare trebuie să fie valabil la data depunerii cererii și prezentat ca copie semnată și certificată conform cu originalul.

**Notă**: Lipsa acreditării sau un certificat expirat duce la respingerea candidaturii.

1. **Obiectul de activitate**:
	* Actul constitutiv/statutul trebuie să includă furnizarea de servicii sociale, activități de îngrijire la domiciliu, furnizarea de sprijin pentru comunitățile defavorizate etc.
2. **Capacitate financiară**:
	* Să demonstreze stabilitatea financiară prin:
		+ **Vechime**: Minimum 1 an de la constituire la data depunerii cererii, pentru a asigura stabilitatea operațională.
		+ **Situații financiare 2024**: Bilanț și cont de profit și pierdere care să arate capacitatea de a gestiona bugetul alocat activităților.
	* Să nu aibă obligații de plată restante peste limitele admise, alte situații de natură să pună aplicantul în imposibilitatea desfășurării activităților din proiect:
		+ Să nu fie în stare de insolvență, faliment sau criză financiară, conform **OUG nr. 46/2013** și **Legii nr. 85/2014**.
		+ Maximum 1/12 din obligațiile bugetare datorate în ultimele 12 luni.
		+ Maximum 1/6 din obligațiile locale datorate în ultimul semestru.
			- Acestea se dovedesc pe baza unei declarații pe proprie răspundere.
3. **Capacitate operațională**:
	* Să demonstreze experiență relevantă în furnizarea de servicii sociale pentru persoane vârstnice sau grupuri vulnerabile (ex. proiecte anterioare, contracte, recomandări).
	* Să aibă capacitatea de a mobiliza rapid personalul și de a asigura continuitatea serviciilor pe durata proiectului.
4. **Integritate și conformitate legală**:
	* Reprezentanții legali să nu aibă condamnări definitive pentru fraudă, corupție, participare la organizații criminale sau alte infracțiuni care afectează interesele financiare ale UE, conform **Regulamentului UE 2024/2509**.
	* Să nu fie în situații de conflict de interese sau incompatibilitate, conform **OUG nr. 66/2011** și **Legii nr. 161/2003**.
	* Să nu fi furnizat declarații false în relația cu autoritatea contractantă sau să fi omis informații relevante.
	* Să respecte **Regulamentul UE 2016/679** privind protecția datelor personale, asigurând confidențialitatea informațiilor beneficiarilor.
5. **Rol în proiect**:
	* Să fie implicat direct în cel puțin una dintre activitățile relevante: furnizarea serviciilor de îngrijire la domiciliu sau organizarea activităților de incluziune socială.
	* Să contribuie la atingerea indicatorilor de realizare (6532, 6532.1) și rezultat (6516, 6516.1) prin activități concrete, documentate și raportate.
6. **Sustenabilitate**:
	* Să demonstreze, prin scrisoarea de intenție, capacitatea de a contribui la sustenabilitatea rezultatelor proiectului după finalizarea finanțării (ex. continuarea unor activități prin alte surse, colaborări cu autorități locale).

**Documente justificative**:

* Act constitutiv/statut (pentru statut juridic și obiect de activitate).
* Certificat de acreditare ca furnizor de servicii sociale.
* Situații financiare 2024 și declarații privind obligațiile de plată.
* Declarații pe proprie răspundere privind integritatea și conformitatea legală.

**6. DOCUMENTE NECESARE**

Entitățile interesate vor transmite următorul set de documente, în conformitate cu anuntul și cerințele Ghidului PoIDS:

1. **Statutul organizației/actul constitutiv**: Dovada că obiectul de activitate include servicii sociale (copie semnată și certificată conform cu originalul).
2. **Situațiile financiare 2024**: Pentru a demonstra capacitatea financiară (copie semnată și certificată conform cu originalul).
3. **Declarație pe proprie răspundere**: Privind obligațiile de plată a impozitelor și taxelor locale, semnată de reprezentantul legal (original sau cu semnătură electronică extinsă).
4. **Declarație pe proprie răspundere**: Privind obligațiile de plată a impozitelor, taxelor și contribuțiilor de asigurări sociale la bugetul consolidat, semnată de reprezentantul legal (original sau cu semnătură electronică extinsă).
5. **Declarație pe proprie răspundere**:Conform căreia partenerul nu se află în stare de insolvență, faliment sau criză financiară, conform **OUG nr. 46/2013** și **Legii nr. 85/2014**
6. **Scrisoare de intenție**: Care să detalieze interesul pentru parteneriat, activitățile propuse și contribuția la atingerea indicatorilor (original sau cu semnătură electronică extinsă).
7. **Dovada acreditării**: Certificat de acreditare ca furnizor de servicii sociale, valabil la data depunerii (copie semnată și certificată conform cu originalul).
8. **Notă justificativă**: O analiză a valorii adăugate a parteneriatului în ceea ce privește utilizarea eficientă a fondurilor, precizând rolul, responsabilitățile, contribuția și expertiza partenerului în implementarea proiectului (original sau cu semnătură electronică extinsă).

**7. MODALITATEA DE TRANSMITERE A DOCUMENTELOR**

Documentele vor fi transmise prin una dintre următoarele metode:

* **Poștă/curier**: La adresa **Jud. Teleorman, Oraş Videle, cod 145300, Str. Republicii Nr. 2** până la data de **29.07.2025 ora 16:00**. Pe plic se va menționa: „Pentru selecția de parteneri Program Incluziune și Demnitate Socială – proiectul Îngrijire la domiciliu pentru persoane vârstnice”, în atenția Nume reprezentant, Primar Cornel GOGAN
* **E-mail**: La adresa  office@primariavidele.ro, până la data de **29.07.2025 ora 23:59**, cu subiectul: „Pentru selecția de parteneri Program Incluziune și Demnitate Socială – proiectul Îngrijire la domiciliu pentru persoane vârstnice”.

**8. PROCESUL DE EVALUARE ȘI SELECȚIE**

Selecția partenerului se va realiza pe baza următoarei grile de evaluare:

| **Nr. Crt.** | **Criterii de selecție a partenerului** | **Punctaj** |
| --- | --- | --- |
| 1 | Dovada acreditării ca furnizor de servicii sociale (valabilitate și conformitate cu Legea nr. 197/2012) | 20 |
| 2 | Personal cu calificări necesare pentru activitățile propuse (experiență și certificări relevante ale echipei) | 20 |
| 3 | Capacitate financiară a partenerului (analiza situațiilor financiare și a contribuției proprii) | 20 |
| 4 | Relevanța activităților propuse în scrisoarea de intenție pentru atingerea indicatorilor de realizare (6532, 6532.1) și rezultat (6516, 6516.1) | 40 |
| **TOTAL** |  | **100 puncte** |

**Punctaj minim necesar**: 60 puncte.

* Documentele incomplete sau transmise după termen vor fi respinse.
* Evaluarea va fi realizată de o comisie desemnată de solicitant, cu respectarea principiilor de transparență și nediscriminare.
* Rezultatele selecției, inclusiv punctajele obținute de fiecare candidat admis și respins, vor fi comunicate participanților și publicate pe site-ul instituției în termen de 10 zile lucrătoare de la finalizarea evaluării.
* Comisia de evaluare va fi constituită conform reglementărilor interne, respectând regimul incompatibilităților și conflictelor de interese, conform OUG nr. 66/2011 și Regulamentului UE 2018/1046.

**9. DISPOZIȚII FINALE**

* Partenerul selectat va contribui la elaborarea unei note justificative, conform Anexei 2 a Ghidului Solicitantului – Condiții Generale, pentru a demonstra valoarea adăugate a parteneriatului.
* **Conformitate**: Partenerul selectat va respecta toate cerințele Ghidului Solicitantului – Condiții Specifice PoIDS 6.1 și Condiții Generale PoIDS, inclusiv cele privind evitarea conflictului de interese, protecția datelor personale (Regulamentul UE 2016/679) și utilizarea eficientă a fondurilor.
* **Clarificări**: Pentru informații suplimentare, entitățile interesate pot contacta solicitantul la adresa de e-mail [office@primariavidele.ro], până cel târziu pe 26.06.2025
* **Publicare**: Prezentul anunț va fi publicat pe site-ul instituției [https://www.primariavidele.ro/]  conform cerințelor de transparență.

Solicitantul își rezervă dreptul de a solicita clarificări suplimentare în timpul procesului de selecție, fără a modifica cerințele de eligibilitate. Prezentul anunț respectă cerințele Ghidului Solicitantului – Condiții Specifice PoIDS 6.1, varianta finală, publicată la data 28.03.2025.